Diari Oficial de la Generalitat Valenciana


Sumari del DOGV 5763, del 15-05-2008 (2008/4806)

Informació pública de l'aprovació del modificat del Projecte d'Urbanització de l'Avinguda d'Ansaldo i Carrers Adjacents.
------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4806


Data del document
:   08-04-2008

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * pla d'urbanisme
    * administració local

Informació pública de l'aprovació del modificat del Projecte d'Urbanització de l'Avinguda d'Ansaldo i Carrers Adjacents. [2008/4806]  
La Junta de Govern Local, en la sessió celebrada el dia 26 de novembre de 2007, va adoptar, entre altres, l'acord següent:  
«7. Aprovació del modificat del Projecte d'Urbanització de l'Avinguda d'Ansaldo i Carrers Adjacents.  
Havent-ne informat de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
El Servici d'Obres i Projectes de la Gerència Municipal d'Urbanisme ha redactat el modificat del Projecte d'Urbanització de l'Avinguda d'Ansaldo i Carrers Adjacents, que inclou les variacions de l'obra respecte al projecte original, que són necessàries de realitzar per a la finalització d'este projecte, i que modifiquen la previsió de costos inicials.   
La documentació que l'integra és la següent:  
- Memòria.  
- plec de condicions.  
- Preus contradictoris.  
- Pressupost comparatiu.  
- Plànols.  
El principal increment pressupostari és com a resultat de l'eliminació dels estesos aeris d'energia elèctrica i de telefonia, mentre que alguns dels capítols han vist disminuït el seu pressupost, com el de demolicions, el de moviment de terres i el de paviments, com a resultat, fonamentalment de l'execució d'obres d'iniciativa particular com a condició de llicència d'edificació, realitzades durant el temps transcorregut entre la redacció del projecte inicial i l'execució de l'obra, que ha sigut, aproximadament, de set anys.  
Segons s'expressa en la memòria del projecte modificat: "D'acord amb els mesuraments de l'obra realment executada, l'import total de l'execució per contracta s'eleva a la quantitat d'1.222.102,52 euros davant 1.031.015,00 euros de l'import adjudicat, la qual cosa suposa un increment del 18,53% sobre el preu del contracte...".   
El projecte es va exposar al públic mitjançant un decret de la Regidoria d'Urbanisme, de data 28 d'agost de 2007, i es va inserir un edicte pel que fa a això en el periòdic La Verdad de 8 d'octubre següent, en el Diari Oficial de la Comunitat Valenciana número 5613, del dia 4 d'octubre, i al tauler d'anuncis municipal.   
Durant el període expositiu no s'hi han presentat al·legacions.  
Procedix, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, sent-ne competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local.  
Com a conseqüència d'això que s'ha exposat, la Junta de Govern Local adopta els acords següents:  
Primer. Aprovar el modificat del Projecte d'Urbanització de l'Avinguda d'Ansaldo i Carrers Adjacents.  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».   
Es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'advertix que contra l'acte a què es fa referència, que posa fi a la via administrativa, i davant de l'òrgan que ho va dictar, s'hi pot interposar, a través d'escrit adreçat a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant el Jutjat Contenciós Administratiu d'Alacant, en el termini de dos mesos comptats -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 8 d'abril de 2008.- L'alcalde, p. d. la regidora d'Urbanisme: Sonia Castedo Ramos. El regidor secretari: Andrés Llorens Fuster.